OpenLLM-France/wikimedia huggingface dataset:
# Pont de l'Alma

El pont de l'Alma és un pont de París, que travessa el Sena. El seu nom recorda la batalla de l'Alma del 1854 lluitada a la Guerra de Crimea.

## Zuau i crescudes

Sobre l'única pilastra que descansa a l'aigua, al costat riu amunt, es troba l'estàtua d'un zuau a peu realitzada el 1856, que serveix d'instrument popular de mesura de les crescudes del Sena. Quan el nivell del Sena ateny els peus d'aquest Zuau, les vies de les ribes en general estan tancades. Quan l'aigua puja fins a les cuixes del Zuau, el Sena no és més navegable. Durant la crescuda històrica de 1910, l'aigua va pujar fins a les espatlles.
El zuau és més alt que originalment, degut a la seva elevació el 1970 que li retira tota significació. A la mateixa indicació, les crescudes que assenyala són més greus. L'administració mesura el nivell de les crescudes al pont de la Tournelle.

## Història

El pont va ser construït de 1854 a 1856 sota la direcció de Gariel. És inaugurat per Napoleó III el 2 d'abril de 1856 (de manera inicial la seva inauguració era prevista per a l'Exposició Universal de 1855 les pilastres estan decorades per 4 estàtues - un zuau i un granader esculpits per Georges Diebolt, un caçador a peu i un artiller esculpits per Auguste Arnaud - representant quatre regiments que varen combatre valerosament en la guerra de Crimea. El Caçador a peu és visible des de l'autopista A4 contra el mur sud del redoute de Gravelle al bosc de Vincennes, el Granader és a Dijon i l'Artiller ha estat transferit a La Fère a l'Aisne.
De 1970 a 1974, el pont va ser reemplaçat completament, a conseqüència de la seva estretor i d'un assentament. Només el Zuau és conservat (però no al mateix costat).
Les estàtues originals:
* El zuau
* El caçador a peu a Vincennes
* El Granader a Dijon
Aquest pont enllaça els 7è, 8è i 16è districtes, està situat entre l'avinguda de New York i el quai Branly.

## Fets diversos

El pont de l'Alma es troba a prop del túnel on Lady Di va trobar la mort l'agost de 1997. Aquest túnel, sovint anomenat túnel del pont de l'Alma, es troba de fet entre el pont i la place de l'Alma. Al sobreplom d'aquest túnel, s'aixeca la Flama de la Llibertat, rèplica de mida real de la flama de l'Estàtua de la Llibertat. Aquest monument, ofert pel diari International Herald Tribune el 1987, commemora l'amistat franco-americana i agraeix a França per a la restauració l'estàtua de la Llibertat. Ha estat desviada de la seva funció inicial i ha esdevingut espontàniament un lloc de recolliment per als admiradors de la Princesa Diana. El monument oficial que commemora la defunció de la princesa és, de fet, a un jardí del quartier du Marais. Ara, la plaça situada a costat del pont és oficialment la place Diana.

## Referències

* ↑ Gaillard, Marc. Quais et ponts de Paris: Guide historique (en francès). Martelle éditions, 1993, p. 168.

## Enllaços externs

* (francès) http://www.peniche.com/21ptalma.htm Arxivat 2011-08-30 a Wayback Machine.
* (francès) Fotos del pont inicial i del pont nou
# Karabaix (Tatarstan)

* Per a altres significats, vegeu «Karabaix (Txeliàbinsk)».
Karabaix - Карабаш (rus) és un possiólok de la República del Tatarstan, a Rússia. És a 27 km al nord-oest de Bugulmà, a la confluència dels rius Zai i Stepnoi Zai.
# Josep Noguerol Mulet

Josep Noguerol Mulet (Palma, 1957) és un filòleg i escriptor mallorquí.
Es va llicenciar en Filologia Hispànica (1984) i Catalana (1985) per la Universitat de les Illes Balears. Ha col·laborat en diverses revistes com Voramar, L'Ombra Vessada, Lluc i El Mirall. Fou un dels organitzadors de les mostres de "Poesia Jove" de la UIB (1976-1982). Ha publicat articles d'investigació toponímica.

## Obra
### Poesia

* Estones d'ones (1982)
* Terra groga (1983)
* La Ciutat Tankada (2000)
* La caravana de la poesia (2002, Premi Bernat Vidal i Tomàs)
* El mussol i la musa (2007)

### Narrativa

* Camí del Kazakhstan i altres narracions (2002)
* La flama marina (2006)

### Recerca

* Aproximació a la toponímia i l'antroponímia de Calvià (2018)

## Referències

* ↑ «Noguerol Mulet, Josep». A: Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 378. ISBN 84-8661702-2.
# Leandro Ribeiro Sena

Leandro Ribeiro Sena (São João da Barra, Rio de Janeiro, 8 de juny de 1976) és un exfutbolista i entrenador brasiler. Ocupava la posició de migcampista i va militar a les lligues del seu país, l'espanyola i la saudita.

## Clubs

* 1998: America RJ
* 1999: Araçatuba
* 1999: Mirassol
* 99/00: CP Mérida
* 00/01: CA Osasuna
* 01/03: Elx CF
* 2004: Goytacaz
* 2004: Ituano
* 2005: Americano RJ
* 05/07: America RN
* 2008: Volta Redonda
* 2008: Treze
* 2008: ABC
* 08/09: Al Raed
* 2009: Alecrim

## Referències

* ↑ Maia, Arivaldo. «ASA contrata o técnico Leandro Sena, campeão da Série D em 2022» (en portuguès brasiler), 20-09-2023. [Consulta: 17 març 2024].
* ↑ «Retrospecto de Leandro Sena no América-RN» (en portuguès brasiler). Esporte Nordeste, 27-07-2014. Arxivat de l'original el 2014-07-27. [Consulta: 17 març 2024].
# Paracas

«Paracas» té aquests significats:
* Paracas (ciutat), ciutat portuària de la costa central peruana, capital de l'homònim petit districte
* Cultura Paracas, cultura arqueològica datada entre el 800 aC i el 100 aC a la península homònima del Perú
* Reserva Nacional de Paracas, àrea protegida del Perú
# Felice Gasperi

Felice Gasperi (Bolonya, 26 de desembre de 1903 - Città Sant'Angelo, 23 de maig de 1982) fou un futbolista italià, que jugava com a defensa, que va competir durant les dècades de 1920 i 1930.
A nivell de clubs sempre jugà al Bologna Football Club, sent el sisè jugador que més partits hi ha jugat al llarg de la història. Va guanyar les lligues italianes de 1924-1925, 1928-1929, 1935-1936, 1936-1937, la Copa Mitropa de 1932 i 1934 i el Torneig Internacional de l'Expo Universal de París de 1937.
Amb la selecció nacional jugà 6 partits entre 1928 i 1933, en què no marcà cap gol. El 1928 va ser seleccionat per disputar els Jocs Olímpics d'Amsterdam, on l'equip italià guanyà la medalla de bronze en la competició de futbol, però no jugà cap partit.

## Referències

* ↑ I Rossoblu di tutti i tempi a bolognafc.it/
* 1 2 Felice Gasperi a national-football-teams.com
* ↑ Felice Gasperi a Enciclopediadelcalcio.it
* ↑ F.Gasperi a olympic.org
# Portada/article juliol 23

Erigit durant els segles xiv-xv, hi destaquen pel seu interès artístic l'església d'estil gòticmudèjar, així com les estances decorades amb frescos de Daniel Vázquez Díaz, el claustre i el museu, on es conserven nombrosos objectes commemoratius del descobriment d'Amèrica, i una escultura de l'advocació mariana sota la qual es troba el convent, Nostra Senyora dels Miracles (Nuestra Señora de los Milagros) o Santa Maria de La Rábida, imatge d'estil gòtic del segle xiii aproximadament esculpida en alabastre.

## Monestir de La Rábida

El monestir de Santa Maria de La Rábida, comunament anomenat monestir de La Rábida (en castellà, monasterio de La Rábida) és un monestir franciscà situat al terme municipal de Palos de la Frontera, a la província de Huelva.
Erigit durant els segles xiv-xv, hi destaquen pel seu interès artístic l'església d'estil gòticmudèjar, així com les estances decorades amb frescos de Daniel Vázquez Díaz, el claustre i el museu, on es conserven nombrosos objectes commemoratius del descobriment d'Amèrica, i una escultura de l'advocació mariana sota la qual es troba el convent, Nostra Senyora dels Miracles (Nuestra Señora de los Milagros) o Santa Maria de La Rábida, imatge d'estil gòtic del segle xiii aproximadament esculpida en alabastre.
Fou declarat Monument Nacional d'Espanya el 1856.
# Kassina fusca

Kassina fusca és una espècie de granota de la família dels hiperòlids que viu a Burkina Faso, Costa d'Ivori, Ghana, Mali, Níger, Nigèria, Senegal i, possiblement també a Benín, Gàmbia, Guinea, Guinea Bissau i Togo.

## Referències

* Rödel, M.-O. & Schiøtz, A. 2004. Kassina fusca. Llista Vermella d'Espècies Amenaçades de la UICN 2006. Consulta: 17 d'abril del 2008.
# Kimigayo

El Kimigayo (君が代), traduït sovint com "que el seu regnat duri eternament", és l'himne nacional del Japó, i és un dels himnes nacionals més curts del món. La lletra està basada en un poema yamato-uta escrit en el període Heian, cantada amb una cançó escrita a finals de l'era Meiji de l'Imperi del Japó. L'actual cançó va ser elegida el 1880, reemplaçant a una cançó impopular composta onze anys abans (composta per John William Fenton).
Tot i que el Kimigayo va ser l'himne nacional de facto per un llarg temps, va ser reconegut legalment el 1999, amb la promulgació de la Llei Concernent a la Bandera Nacional i a l'Himne (国旗及び国歌に関する法律,Kokki oyobi kokka ni kansuru hritsu). Després de la seva adopció, va sorgir una controvèrsia per l'execució de l'himne en les cerimònies de les escoles públiques. Junt amb la bandera nacional, el Kimigayo va ser considerat com un símbol de l'imperialisme japonès i del militarisme japonès en temps de guerra.

## Lletra

| Català Que el vostre regne, senyor, duri mil generacions, vuit mil generacions fins que els còdols es facin roques i d'elles broti la molsa. | Romaji Kimigayo wa Chiyo ni Yachiyo ni Sazare ishi no Iwao to narite Koke no musu made | Hiragana きみがよは ちよに やちよに さざれいしの いわおとなりて こけのむすまで | Lletra oficial 君が代は 千代に 八千代に さざれ（細）石の いわお（巌）となりて こけ（苔）の生すまで |
En el japonès modern, kimi (君) significa «tu». Tanmateix, des de l'era Heian (quan el poema va ser escrit) fins a començaments del segle xx, significava «Senyor» o «Dama».

## Referències

* 1 2 Hungo, Jun. Hinomaru, 'Kimigayo' express conflicts both past and future. Publicat el 17 de juliol del 2007. Revisat el 26 de juliol del 2007.
* ↑ «国旗及び国歌に関する法律» (en japonés). Gobierno de Japón, 13-08-1999. Arxivat de l'original el 2010-05-21. [Consulta: 17 gener 2008].
* ↑ Yokota, Yukio. Wa ga kimi. Associació de Ciencia Històrica de Furuta. Revisat el 22 de desembre del 2007.

## Vegeu també

* Bandera del Japó

## Enllaços externs

* Himne Nacional del Japó
# Aulus Manli Torquat (pretor 52 aC)

Aulus Manli Torquat (llatí: Aulus Manlius Torquatus) va ser un magistrat romà que va viure al segle i aC. Era probablement fill d'Aulus Manli Torquat (pretor 70 aC). Formava part de la gens Mànlia i era de la família dels Manli Torquat.
Va ser pretor l'any 52 aC i va presidir el tribunal del judici contra Tit Anni Papià Miló per suborn. A la Segona guerra civil romana iniciada l'any 49 aC va abraçar el partit de Gneu Pompeu Magne i després de la derrota d'aquest a la batalla de Farsàlia (48 aC) es va retirar a Atenes on va viure en exili (era a Atenes l'any 45 aC). Va ser íntim amic de Ciceró que li va dirigir quatre cartes mentre va durar el seu exili.

## Referències

* ↑ Ciceró. «DXXXVIII (F VI, 3)». A: Letters to his Friends (en anglès). Evelyn Shuckburgh.
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1164.
# Papa Anter

Anter (Grècia,? - Roma, 3 de gener de 236) va ser bisbe de Roma entre el 21 de novembre de 235 i el 3 de gener de 236. Va succeir a Poncià després de llur dimissió. Va tenir un pontificat molt breu, de només 43 dies. És venerat com a sant a les Esglésies Catòlica, Ortodoxa, Anglicana i les Esglésies ortodoxes orientals.

## Biografia
### Orígens

No es disposa de gaires dades sobre la vida d'Anter abans de ser bisbe de Roma. Segons el Liber Pontificalis, va néixer a Grècia i el nom del seu pare era Ròmul. En relació amb la seva procedència geogràfica, el seu nom és d'origen mitològic grec, de fet una derivació d'Anti-Eros, amb el següent significat: «que reflecteix l'amor, que supera l'amor, que comparteix l'amor», i també, segons Albaigés, potser està relacionat amb la versió del nom Antheros, que significa «florit». Per a Federico Fatti sembla indicar una extracció servil.

### Pontificat

El Liber Pontificalis diu que va fer recollir les Actes dels màrtirs cristians pels notaris perquè fossin depositats en els arxius de l'Església romana. Va ser martiritzat per aquest fet. Sembla que aquesta tradició és antiga, tanmateix, alguns estudiosos van posar en dubte la veracitat d'aquest episodi per la tardana compilació d'aquest llibre.
A aquest papa Pseudo-Isidor li va atribuir les Epistola Anteri.

### Mort

Va ser enterrat en la cripta papal del cementiri romà de Sant Calixt, sent el primer papa enterrat allí. La seva tomba va ser descoberta per Giovanni Battista de Rossi el 1854, amb restes trencades de l'epitafi d'Anter gravades en grec, remarcant l'origen d'aquest i la prevalència que encara tenia el grec en l'Església roamana en aquella època.

## Galeria

* Epitafi en grec de la tomba d'Anter
* Retrat imaginari a The Lives and Times of the Popes (1842) d'Artaud de Montor

## Referències

* 1 2 Guiley, 2001, p. 25.
* ↑ Loomis, 1916, p. 23.
* ↑ Albaigés, 1993, p. 40.
* ↑ Fatti, 2000.
* 1 2 3 Shanan, 1913.

## Bibliografia

* Albaigés, José María. Diccionario de nombres de personas (en castellà). Barcelona: Publicacions Universitat de Barcelona, 1993. ISBN 84-475-0264-3.
* Fatti, Federico. «Antero, santo» (en italià). Enciclopedia dei Papi. Trecanni: l'enciclopedia italiana, 2000.
* Guiley, Rosemary. The Encyclopedia of Saints (en anglès). Nova York: Visionary Living, 2001.
* Loomis, Louise Ropes. James T. Shotwell. The Book of the Popes (Liber Pontificalis) (en anglès). Volum I. Nova York: Columbia University Press, 1916.
* Shahan, Thomas Joseph. «Pope St. Anterus». A: Catholic Encyclopedia (Wikisource) (en anglès), 1913.
# Filagre

Filagre (en llatí Philager, en grec Φίλαγρος) va ser un retòric grec de Cilícia deixeble de Publi Hordeoni Lol·lià, que va viure al segle ii. El menciona Filostrat, que diu que era vehement i barallós, i que va viure a Roma després d'estar en altres llocs.

## Referències

* ↑ Bowie, Ewen. «Philagrus». Brills New Pauly: antiquity. Brill online. [Consulta: 5-IX-2019].
# Olatz Ferran Zubillaga

Olatz Ferran Zubillaga (Sant Sebastià, 28 de febrer de 1972) va ser una esportista basca que va competir en atletisme i ciclisme.

## Palmarès en ciclisme

* 2010
** Campiona d'Espanya en Persecució per equips (amb Ana Usabiaga i Leire Olaberria)
* 2012
** Campiona d'Espanya en Persecució per equips (amb Ana Usabiaga i Irene Usabiaga)

## Referències

* ↑ «FERRÁN ZUBILLAGA, Olatz». aunamendi.eusko-ikaskuntza.eus. [Consulta: 17 octubre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Portada/article juliol 19
## L'espoli

L'espoli o El despullament de les vestidures de Crist en el Calvari és un quadre pintat per El Greco (Domenikos Theotokopoulos, 1541-1614) per a la sagristia de la catedral de Toledo. És una pintura a l'oli sobre llenç que fa 285 centímetres d'alçada per 173 centímetres d'amplada. Va ser realitzada entre els anys 1577 i 1579 i encara es conserva a la sagristia de la catedral; està col·locada com un retaule al fons de la sala i està emmarcada per dues columnes corínties de marbre.
El resultat de la composició de la pintura no va ser del gust dels comitents, perquè van al·legar que teològicament el cap de Crist hauria d'ocupar la part superior de la pintura, sense que hi hagués cap altre personatge que el sobrepassés i també es va discutir sobre la conveniència que apareguessin les tres Maries en aquesta escena, ja que segons el capítol catedralici en cap relat dels Evangelis hi sortien com a presents.
# Karim Bagheri

Karim Bagheri (Tabriz, 20 de febrer de 1974) fou un futbolista iranià de la dècada de 1990.
Fou internacional amb la selecció de futbol de l'Iran amb la qual participà a la Copa del Món de futbol de 1998. Pel que fa als clubs destacà a Arminia Bielefeld, Charlton Athletic, Al-Sadd i Persepolis.

## Referències

* ↑ «Karim Bagheri - Goals in International Matches».
* ↑ «BBC SPORT | CHARLTON ATHLETIC | Addicks land Iran star».
* ↑ «Ipswich late show crushes Charlton». BBC, 11-11-2000.
* ↑ «Karim Bagheri» (en alemany). fussballdaten.de.
* ↑ «Iranian Premier League Stats: 2009–2010 Season». iplstats.com.
* ↑ Karim Bagheri a National-Football-Teams.com (anglès)
# Kempnyia umbrina

Kempnyia umbrina és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Brasil (Minas Gerais, Rio de Janeiro i São Paulo).

## Referències

* ↑ Klapálek, 1914. Cas. ces. Spol. ent. 11:60, 68.
* ↑ uBio (anglès)
* ↑ Froehlich, 1988. Aquatic Insects 10(3):164. «Taylor & Francis Online :: Brazilian Plecoptera 5. Old and new species of Kempnyia (Perlidae) - Aquatic Insects - Volume 10, Issue 3».
* ↑ Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Froehlich, Claudio Gilberto, 2010. Catalogue of Neotropical Plecoptera. Illiesia, 6(12):118-205. «PDF».
* ↑ Checklist dos Plecoptera (Insecta) do Estado de São Paulo, Brasil Arxivat 2010-12-17 a Wayback Machine. (portuguès)

## Enllaços externs

* Encyclopedia of Life (anglès)
# Latin Lovers

Latin Lovers és una pel·lícula estatunidenca dirigida per Mervyn LeRoy, estrenada el 1953.

## Argument

Nora Taylor, multimilionària americana, vol ser estimada pel que és i no pels seus diners. Fuig del seu promès Paul Chevron, sospitant que l'interessa més la fusió de les seves dues fortunes, i marxa al Brasil. Hi coneix Roberto Santos, un petit plantador que sembla no impressionar-se de la seva fortuna.

## Rebuda

D'acord amb la MGM la pel·lícula va guanyar 1,056 milions als EUA i Canadà i 1.033.000 $ en la resta del món, resultant una pèrdua de 837.000 $.

## Repartiment

* Lana Turner: Nora Taylor
* Ricardo Montalban: Roberto Santos
* John Lund: Paul Chevron
* Louis Calhern: Avi Eduardo Santos
* Jean Hagen: Anne Kellwood
* Eduard Franz: Dr. Lionel Y. Newman
* Beulah Bondi: L'analista
* Joaquin Garay: Zeca
* Archer MacDonald: Howard G. Hubbell
* Dorothy Neumann: Sra. Newman
* Robert Burton: M. Cumberly
* Rita Moreno: Christina

## Referències

* ↑ «Latin Lovers». The New York Times.
* ↑ «The Eddie Mannix Ledger». Margaret Herrick Library, Center for Motion Picture Study [Los Angeles].
# Aulus Manli Capitolí

Aule Manli Capitolí (llatí: Aulus Manlius A. f. A. n. Capitolinus) va ser un magistrat romà.
Va ser elegit per quatre vegades tribú consolar (389 aC, 385 aC,. 383 aC i 370 aC). Durant el seu primer consolat Roma va ser atacada per una coalició d'enemics després de la derrota a la batalla de l'Àl·lia i se li va donar el comandament d'un dels tres exèrcits reclutats cuita corrent. En el segon consolat va convèncer el Senat de fer la guerra als volscs, llatins i hèrnics.

## Referències

* ↑ Titus Livi, Ab Urbe Condita, VI 1
* ↑ Titus Livi, Ab Urbe Condita, VI XI
* ↑ Titus Livi, Ab Urbe Condita, VI 21
* ↑ Titus Livi, Ab Urbe Condita, VI 36
* ↑ Hooke, Nathaniel. The Roman history, from the building of Rome to the ruin of the commonwealth (en anglès). C.J.G. and F. Rivington, 1830, p. vol.2, p.144-145.
# Filip Starzyński

Filip Starzyński (nascut 27 maig 1991 a Szczecin) és un futbolista internacional polonès que juga com a migcampista atacant pel Zagłębie Lubin com a cedit del Lokeren.

## Carrera
### Gols com a internacional

| Núm. | Data | Lloc | Oponent | Gol | Resultat | Competició |
| 1. | 26 març 2016 | Stadion Miejski, Wrocław, Polònia | Finlàndia | 3–0 | 5–0 | Amistós |

## Referències

* ↑ UEFA. «Filip Starzyński» (en castellà, anglès, francès, italià, alemany). UEFA.com, 2016. Arxivat de l'original el 16 de juny 2016. [Consulta: 4 juliol 2016].

## Enllaços externs

* Filip Starzyński, Fitxa a Soccerway
* Filip Starzyński: Fitxa a 90minut.pl
# Octopoteuthidae

Els Octopoteuthidae són una família de calamars de l'ordre Oegopsida, que comprèn dos gèneres. La família es caracteritza per tenir tentacles que deixen de créixer després de l'etapa para-larvària, i l'ús d'un penis, en lloc d'un hectocòtil.

## Espècies

* Gènere Octopoteuthis
** Octopoteuthis danae
** Octopoteuthis deletron
** Octopoteuthis indica *
** Octopoteuthis longiptera
** Octopoteuthis megaptera
** Octopoteuthis nielseni
** Octopoteuthis rugosa
** Octopoteuthis sicula, calamar de pop de Ruppell
* Gènere Taningia
** Taningia danae, calamar de pop Dana
** Taningia fimbria
** Taningia persica *
Les espècies indicades amb un asterisc (*) són qüestionables i necessiten més estudis per a determinar si són una espècie vàlida o un sinònim.
# Judith Vittet

Judith Vittet és una dissenyadora, il·lustradora i antiga actriu francesa nascuda el desembre del 1984.
Nascuda el 1984, Judith Vittet va ser descoberta de molt jove a la sortida d'escola per una directora de càsting. Va interpretar, a 9 anys, la Miette a La ciutat dels nens perduts, de Jean-Pierre Jeunet i Marc Caro, juntament amb els actors Ron Perlman, Dominique Pinon, Daniel Emilfork i Jean-Claude Dreyfus.
Després de quatre pel·lícules i d'haver obtingut el batxillerat el 2002, va deixar la carrera per fer estudis cinematogràfics a Paris VIII. Un cop llicenciada, va crear "Judethik", marca de disseny per a infants, i s'integre a l'agència Arterre d'ecodisseny. Il·lustradora, dissenyadora, escultora tèxtil, Judith Vittet és una artista polifacètica.
Judith té una filla, Romane, nascuda el desembre del 2015.

## Filmografia

* 1994: Personne ne m'aime, de Marion Vernoux: Lili
* 1995: La Cité des enfants perdus, de Marc Caro i Jean-Pierre Jeunet: Miette
* 1995: Nelly et Monsieur Arnaud, de Claude Sautet: Bénédicte
* 1997: K, d'Alexandre Arcady: filla de la família Stein

## Enllaços externs

* Web oficial
# Kempten (Allgäu)

Kempten im Allgäu és la ciutat més gran d'Allgäu, una regió al sud-oest de Baviera, Alemanya. El 2012 tenia uns 64.000 habitants. Probablement estava habitada en temps antics pel celtes, els romans l'anomenaren Cambodunum. Kempten és l'assentament humà més antic d'Alemanya.
És una de les ciutats principals de la regió alpina alemanya. Lloc de naixement d'Ernst Mayr, biòleg evolucionista.

## Història
### Preromana

El geògraf grec Estrabó menciona l'any 50 aC una població dels Estiones cèltics anomenada Kambodunon. Aquesta es considera la referència escrita més antiga d'una població alemanya, encara que no se n'han trobat restes arqueològiques.

### Era romana

L'any 15 aC les tropes romanes dirigides per Nero Claudius Drusus i el seu germà Tiberius conqueriren i destruïren un assentament celta, més tard el van anomenar Cambodunum.
En els anys següents va passar a ser una típica ciutat romana, amb banys fòrum i temples. Aquesta ciutat possiblement va ser la capital de la Raetia abans que ho fos Augsburg.
La ciutat va ser destruïda el 233 pels Alemanni.

## Residents notables

* Claudius Dornier, constructor d'avions
* Ernst W. Mayr, biòleg
* Heide Schmidt, polític
* Ignaz Kiechle, polític
* İlhan Mansız, futbolista
* Günther Dollinger, físic
* Søren Kam, nazi danès

## Ciutats agermanades

* Bad Dürkheim,
* Quiberon, Morbihan,
* Sligo, County Sligo
* Sopron, Győr-Moson-Sopron,
* Trento, Trentino

## Referències

* ↑ History of Kempten

## Enllaços externs

* Pàgina web oficial